หุ้น19ม.ค.ปิดบวก7.30จุด
หุ้นไทย19ม.ค.ปิดบวก 7.30จุดที่ระดับ 1,058.94 จุด ท่ามกลางมูลค่าซื้อขาย 37,382.77ล้านบาท
19 ม.ค. 2555

หุ้นไทย19ม.ค.ปิดบวก 7.30จุดที่ระดับ 1,058.94 จุด ท่ามกลางมูลค่าซื้อขาย 37,382.77ล้านบาท




ภาวะตลาดหุ้นไทยวันที่ 19 ม.ค. 2555 ดัชนีปิดบวกที่ระดับ 1,058.94 จุด เพิ่มขึ้น 7.30 จุด มูลค่าซื้อขายแน่น 37,382.48 ล้านบาท
นายเตชะธร ลาภอุดมสุข ผู้อำนวยการอาวุโส ฝ่ายผลิตภัณฑ์ตราสารอนุพันธ์ บริษัทหลักทรัพย์ เอเซียพลัส กล่าวว่า ตลาดหุ้นไทยวันที่ 19 ม.ค. ปรับตัวขึ้นตามทิศทางตลาดหุ้นเอเซีย โดยทิศทางการลงทุนของสถาบันและต่างชาติ ไม่ได้ตอบรับปัญหาวิกฤตหนี้ยุโรปและการหดเป้าเศรษฐกิจโลก ซึ่งดัชนีที่สามารถยืนบวกได้ส่วนหนึ่งเกิดจากดัชนียืน 1,050 จุด ได้ จากแรงซื้อตอนราคาหุ้นอ่อนตัว แต่พฤติกรรมการลงทุนจะย้ายไปเล่นหุ้นตัวเล็กมากขึ้น
สำหรับทิศทางตลาดวันศุกร์ที่ 20 ม.ค. ต้องติดตามตลาดหุ้นเอเซีย กรณีดัชนียืน 1,060 จุด ได้ จะไปเล่นที่แนวต้าน 1,080  จุด  และถ้าตลาดหุ้นเอเซียปรับตัวลง ดัชนีจะลงไปทดสอบที่แนวรับ 1,030 จุด
หลักทรัพย์ที่มีการซื้อขายสูงสุด 5 อันดับแรก คือ
1.INTUCH ปิดที่ 44 บาท เพิ่มขึ้น 0.50 บาท  มูลค่าการซื้อขาย 2,707.82 ล้านบาท2.PTT ปิดที่ 333 บาท เพิ่มขึ้น 5  บาท มูลค่าการซื้อขาย 1,420.43 ล้านบาท3.ADVANC ปิดที่ 153  บาท ลดลง 0.50 บาท  มูลค่าการซื้อขาย 1,170  ล้านบาท4.PTTGC ปิดที่ 63.50 บาท เพิ่มขึ้น 0.75 บาท มูลค่าการซื้อขาย 1,154.56 ล้านบาท  5.SCB ปิดที่ 119.50 บาท เพิ่มขึ้น 3  บาท  มูลค่าการซื้อขาย 1,012.24 ล้านบาท